
                Municipiul Iaşi

Consiliul Local
HOTĂRÂRE
privind aprobarea modificării Art. 2 din Hotararea Consililui Local nr. 259/2020 privind încheierea unui parteneriat între UAT Municipiul Iași, Spitalul Clinic Județean de Urgență „ Sf. Spiridon” Iași și  Asociația Clusterul Regional Inovativ de Imagistică Moleculară și Structurală Nord - Est (IMAGO-MOL)
Consiliul Local al Municipiului Iaşi, întrunit în şedinţa extraordinară de îndată din data de 03 noiembrie 2021;

Având în vedere Proiectul de hotărâre înregistrat sub nr. 121944 din 03.11.2021, inițiat de Primarul Municipiului Iași ;
Având în vedere avizul favorabil inregistrat sub nr. 352/ 03.11.2021 întocmit de Comisia Juridică și de Disciplină a Consiliului Local al Municipiului Iași;

Având în vedere avizul favorabil inregistrat sub nr. 285 /03.11.2021 întocmit de Comisia Economico Financiara a Consiliului Local al Municipiului Iași;
Având în vedere avizul favorabil inregistrat sub nr. 33 /03.11.2021 întocmit de Comisia de Sanatate, Familie, Protectie Copii a Consiliului Local al Municipiului Iași;
Având în vedere solicitarea Asociației Clusterul Regional Inovativ de Imagistică Moleculară și Structurală Nord-Est (IMAGO-MOL) nr.112072/08.10.2021;
Având în vedere solicitarea Spitalului Clinic Județean de Urgență „ Sf. Spiridon” Iași inregistrata sub nr. 47793/22.09.2021;
Având în vedere referatul de aprobare nr. 120246/29.10.2021, întocmit de Direcţia Implementare Strategie Integrată de Dezvoltare Urbană;
Având în vedere raportul de specialitate nr. 120247/29.10.2021, întocmit de Direcţia Implementare Strategie Integrată de Dezvoltare Urbană;
Având în vedere Adresa inregistrata sub nr. 121794/02.11.2021, întocmita de Direcţia Implementare Strategie Integrată de Dezvoltare Urbană;
Având în vedere prevederile Legii nr. 95/2006,  privind reforma in domeniul sanatatii, cu modificările şi completările ulterioare;
Având în vedere prevederile Legii nr. 52/2003 privind transparenta decizionala in administratia publica, republicata; 
Având în vedere dispoziţiile Legii privind normele de tehnică legislativă nr. 24/2000 cu modificările şi completările ulterioare;
Având în vedere prevederile art. 129 si art. 196 alin. (1) lit. a, din Ordonanta de Urgenta nr. 57/03.07.2019, privind Codul Administrativ;
Având în vedere prevederile Ordonantei de Urgenta nr. 61 din 30 aprilie 2020, privind completarea Legii cadastrului si a publicitatii imobiliare nr. 7/1996 si pentru modificarea si completarea Ordonantei de urgenta a Guvernului nr. 57/2019 privind Codul administrativ;
HOTĂRĂŞTE:
Art. 1. Se aprobă modificarea Art. 2 al Hotararii Consiliului Local nr. 259/2020 care va avea următorul conținut: “ Se aprobă utilizarea gratuită, pentru o perioadă de 10 ani, a unui spațiu de 48 mp din incinta Spitalului Clinic Județean de Urgență „ Sf. Spiridon” Iași, identificat în cadrul Laboratorului de Medicină Nucleară, parter, corp C22, nr. cadastral 161631-C 22 - Anexa care face parte din prezenta hotărâre de către Asociația Clusterul Regional Inovativ de Imagistică Moleculară și Structurală Nord-Est (IMAGO-MOL), în scopul exclusiv al realizării proiectului menționat la art 1”.
Art. 2. Celelalte prevederi ale Hotararii Consiliului Local nr. 259/2020 rămân neschimbate.
Art. 3. Copie după prezenta hotărâre va fi comunicată: Primarului Municipiului Iaşi;  Direcției Evidența Patrimoniului Public și Privat; Direcției Arhitectură și Urbanism; Direcţiei Implementare Strategie Integrată de Dezvoltare Urbană; Direcției Juridice; Direcției Generale Economice și Finanțe Publice; Spitalului Clinic Județean de Urgență „ Sf. Spiridon” Iași; Asociației Clusterul Regional Inovativ de Imagistică Moleculară și Structurală Nord - Est  IMAGO-MOL si Prefectului Județului Iași.
Art. 4. (1) Punerea în aplicare a prevederilor prezentei hotărâri va fi asigurată intotdeauna cu respectarea cadrului legal incident de catre Direcția Evidența Patrimoniului Public și Privat; Direcţia Implementare Strategie Integrată de Dezvoltare Urbană; Direcția Juridică; Direcția Generală Economică și Finanțe Publice; Spitalul Clinic Județean de Urgență „ Sf. Spiridon” Iași .
(2) Aducerea la cunoştinţa publică a prezentei hotărâri va fi asigurată de către Centrul de Informaţii pentru Cetăţeni.
PREŞEDINTE DE ŞEDINŢĂ, 
           
     Contrasemneaza pentru legalitate,
  Bogdan Teodor Crucianu


  Secretar General, Denisa Liliana Ionașcu
      Consilier local, 

